افغانستان جمهوررئیسی بیرینچی اورینباسری سترجنرال عبدالرشید دوستم باشچی لیگیده گی جنبش حزبی گلبدین حکمتیار نی تنقید ایتدی.
حزب اسلامی نینگ باشلیغی گلبدین حکمتیار ینگی ائتلاف بیلن علاقه لی سوز لری سببلی تنقید قیلیندی.
افغانستان ملی اسلامی جنبشی نینگ سوزلاوچی سی بشیر احمد ته ینج, گلبدین حکمتیار نینگ ینگی ائتلاف باره سیده بحث ایتیش اورنیگه افغانستانده تینچ لیک و برقرارلیک نینگ تامین ایتیلیشی بوییچه بیرگن وعده لری گه وفا قیلیشی کیره ک ایکن لیگی نی بیلدیردی.
عینی دمده ته ینج, ینگی ائتلاف نینگ افغانستان اوچون اوزی گه خاص پلان لری و پروگرام لری نینگ موجود ایکن لیگی نی بیلدیررایکن, شوباعث, حکمتیار نینگ اوشبو خصوصده بحث ایتیشی نینگ ضرور ایمس لیگی نی معلوم قیلدی.
گلبدین حکمتیار, افغانستان دولتیده گی فعال کیشی لرنینگ اوشبو دولت گه قرشی بیر ائتلاف تشکیل ایتمس لیگی کیره ک ایکن لیگی نی بیلدیرگن ایدی.
حکمتیار اوشبو صحبت لری نینگ دوامیده, اولکه ده تینچ لیک نینگ تامین ایتیلیشی اوچون کوچلی مرکزی بیر حکومت نینگ ضروری ایکن لیگی نی معلوم قیلگن ایدی.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
